ஜேக்கப் நாப் என்ற பிரசித்த பெற்ற சுவிசேஷகர் அமெரிக்காவின் சிக்காக்கோ பட்டணத்தில் தொடர்ச்சியான எழுப்புதல் கூட்டங்களை அப்பொழுது நடத்திக் கொண்டிருந்தார். அந்தச் சமயத்தில் அங்கிள் ஜாண் வாசரும் அந்தப் பட்டணத்தில்தான் இருந்தார். சுவிசேஷகர் ஜேக்கப் நாப் அவர்களின் பிரசங்கத்தைக் கேட்க மக்கள் திரள் கூட்டமாக வந்து ஆலயத்தை நிரப்பினார்கள். ஆலயத்தில் வல்லமையான தேவச் செய்திகள் கொடுக்கப்பட்டன. எனினும், கொடுக்கப்பட்ட செய்திகளால் மக்கள் எந்த ஒரு பாவ உணர்வுமின்றி அப்படியே வந்த வண்ணம் சென்று கொண்டிருந்தார்கள். எந்த ஒரு ஆத்துமாவும் ஆண்டவர் இயேசுவை தேடவில்லை. எவரும் தங்களுடைய இரட்சிப்புக்காக ஜெபிக்கும்படியாக சுவிசேஷகரைக் கேட்கவுமில்லை. தேவன் தமது ஜனத்தை மறந்து விட்டாரா? தேவனுடைய சத்துருக்கள் பரிகாசம் பண்ணத் தொடங்கினார்கள். அப்படிப்பட்ட ஒரு துயர நிலை அதற்கு முன்பு எந்தச் சமயத்திலும் அவருடைய ஊழியங்களில் ஏற்பட்டதில்லை.